 दसैं रनमा राजकुमार विजयी
उज्वल तारा स्कुलले बिहीबार दसैं रन फर गुड हेल्थ नारासाथ दौड प्रतियोगिता आयोजना गरेको छ । दौडको ५ किलोमिटर खुलामा राजकुमार कुलुङ, चन्द्र चापागाईं, प्रमोद थापा क्रमश: शीर्ष तीनस्थानमा विजयी भए । अभिभावकतर्फ ५ किमि दौडमा विकास बस्नेत विजयी भए । 
काठमाडौं — उज्वल तारा स्कुलले बिहीबार दसैं रन फर गुड हेल्थ नारासाथ दौड प्रतियोगिता आयोजना गरेको छ । दौडको ५ किलोमिटर खुलामा राजकुमार कुलुङ, चन्द्र चापागाईं, प्रमोद थापा क्रमश: शीर्ष तीनस्थानमा विजयी भए । अभिभावकतर्फ ५ किमि दौडमा विकास बस्नेत विजयी भए । ३ किमि खुलामा चन्द्रावती विष्ट, चन्दना गुरुङ, सिर्जना बिक पहिलो, दोस्रो र तेस्रो भए । तीन किमि दूरीको अभिभावकतर्फ उमा खड्का विजयी भइन् ।खुला ५ किमि वाकाथनमा शिव राउत, राजु कार्की र होम पाण्डे पहिलो, दोस्रो र तेस्रो भए । अभिभावकको ५ किमि वाकाथनमा पुरुषमा विपिन भुर्तेल र महिलामा लक्ष्मी श्रेष्ठ बिजयी भए ।दौडका विजेतालाई कागेश्वरी नपाका मेयर कृष्णहरि थापा, मुटुरोग विशेषज्ञ डा. भगवान कोइराला र मेगा बैंकका अध्यक्ष भोजबहादुर शाह र स्कुलका प्रिन्सिपल सम्झना पोखरेलले पुरस्कृत गरे ।उज्वल तारा स्कुलका संस्थापक विष्णुबहादुर कार्कीले हरेक वर्ष यस्तो कार्यक्रम गरिँदै लैजाने बताए । उनले भने, 'यस्तो कार्यक्रमले हाम्रो स्वस्थ्यलाई अझै राम्रो बनाउँदै लैजाने छ ।'